
Van, ami nem fog elszállni: Referenciapontok vizsgálata a légi utasszállításban

Kulcsszavak: fogyasztói magatartás, referenciapont
A dolgozatunk témája a viselkedési gazdaságtan által is vizsgált irracionalitás tanúsítása a vásárlási döntésekben. Mivel a hagyományos közgazdaságtan által felállított homo oeconomicus embertípus viselkedése az utóbbi évtizedek szakirodalma szerint sem fedi le a fogyasztók vásárlói döntési folyamatának valódi természetét. A vásárlási döntések folyamán a gazdasági szereplők számos sajátosságát kell figyelembe venni. A befolyásoló tényezők között szerepel a fogyasztók korábbi tapasztalata a termékkel/szolgáltatással kapcsolatban, amely a későbbiek során referenciapontként szolgálhat. A kutatásunk során a repülőtársaságok által nyújtott szolgáltatásokat vizsgáltuk meg, és kerestük a fogyasztóknál megjelenő referenciapontokat.
Elsődleges feltételezésünk a dolgozat során, hogy a fogyasztók szolgáltatással kapcsolatos spontán említései tartalmazhatnak referenciapontokat. A kutatási munka során tartalomelemzést végeztünk fogyasztói véleményeken. 420 válogatott értékelés alapján képeztünk adatbázist. A szolgáltatást igénybe vevők által önként megfogalmazott és általunk feldolgozott vélemények online platformon elérhetőek.
A dolgozatunk fókusza a fogyasztókban a repülés során élő referenciapontok feltárása volt. Célunk a múltban gyökerező referenciapontok feltárásával, hogy a későbbiekben megállapítsuk a jövőbeli vásárlási döntésben játszott tényleges szerepüket



